RO
22.7.2022
Jurnalul Oficial al Uniunii Europene
L 195/95
DECIZIA DE PUNERE ÎN APLICARE (UE) 2022/1286 A COMISIEI din 15 iulie 2022 privind aplicabilitatea articolului 34 din Directiva 2014/25/UE a Parlamentului European și a Consiliului în cazul atribuirii contractelor pentru furnizarea cu amănuntul de energie electrică și gaze către clienți mici în Țările de Jos [notificată cu numărul C(2022) 4872] (Numai textul în limba neerlandeză este autentic) (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CΕ (1), în special articolul 35 alineatul (3),
după consultarea Comitetului consultativ pentru achiziții publice,
întrucât:
1.
FAPTELE
(1)
Măsurile prevăzute de prezenta decizie sunt conforme cu avizul Comitetului consultativ pentru achiziții publice.
(2)
La 30 ianuarie 2017, Eneco B.V. („Eneco”) și N.V. Nuon Energy („Nuon”) au prezentat Comisiei o cerere în temeiul articolului 35 alineatul (1) din Directiva 2014/25/UE (denumită în continuare „cererea”).
Cererea respectă cerințele formale prevăzute la articolul 1 alineatul (1) din Decizia de punere în aplicare (UE) 2016/1804 a Comisiei (2) și în anexa I la această decizie de punere în aplicare.
(3)
Acțiunile Nuon sunt deținute integral de Vattenfall AB, o societate necotată deținută de statul suedez.
Prin urmare, Nuon este considerată entitate contractantă în sensul articolului 4 alineatul (2) din Directiva 2014/25/UE.
În urma unei modificări a acționariatului în martie 2020 (societatea, deținută anterior de administrațiile locale din Țările de Jos, a fost vândută unei întreprinderi comune alcătuite din Mitsubishi Corporation și Chubu Electric Power), Eneco nu mai este considerată entitate contractantă.
(4)
Cererea se referă la activitățile de furnizare cu amănuntul de energie electrică către clienți mici (gospodării, precum și mici utilizatori industriali și comerciali racordați la rețeaua de joasă tensiune cu o capacitate maximă de racordare de maximum 3 * 80A) și de furnizare cu amănuntul de gaze către clienți mici (gospodării și întreprinderi mici racordate la rețeaua de gaze cu o capacitate maximă de racordare de maximum 40 m3).
(1) JO L 94, 28.3.2014, p. 243.
(2) Decizia de punere în aplicare (UE) 2016/1804 a Comisiei din 10 octombrie 2016 privind normele de aplicare a articolelor 34 și 35 din Directiva 2014/25/UE a Parlamentului European și a Consiliului privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale (JO L 275, 12.10.2016, p. 39).